**Սերգեյ Կրավցով** (ռուս.՝ Сергей Сергеевич Кравцов, մարտի 17, 1974(1974-03-17), Մոսկվա, ԽՍՀՄ), ռուս պետական և քաղաքական գործիչ։ Ռուսաստանի Դաշնության լուսավորության նախարարը 2020 թվականի հունվարի 21-ից։

Մանկավարժական գիտությունների դոկտոր (2007), դոցենտ։ Ռուսաստանի Դաշնության իսկական պետական խորհրդական (2013)։ Կրթության և գիտության ոլորտում վերահսկողության դաշնային ծառայության ղեկավար 2013 թվականի օգոստոսի 8-ից մինչև 2020 թվականի հունվարի 21-ը։

Կենսագրություն
--------------

Ծնվել է 1974 թվականի մարտի 17-ին Մոսկվայում։

1996 թվականին գերազանցությամբ ավարտել է Մոսկվայի պետական բաց մանկավարժական համալսարանը (2006 թվականից՝ Մ. Ա. Շոլոխովի անվան Մոսկվայի պետական հումանիտար համալսարանը, 2015 թվականին միացել է Մոսկվայի պետական մանկավարժական համալսարանին)՝ «մաթեմատիկայի և ինֆորմատիկայի ուսուցչի» մասնագիտությամբ։ 1994-1996 թվականներին եղել է Մոսկվայի №176  դպրոցում մաթեմատիկայի ուսուցիչ։

1997-2002 թվականներին աշխատել է Ռուսաստանի կրթության ակադեմիայի կրթության կառավարման ինստիտուտում, զբաղեցրել է կրտսեր գիտաշխատողի, գիտաշխատողի, ավագ գիտաշխատողի, լաբորատորիայի վարիչի պաշտոնները։ 1999 թվականներին պաշտպանել է թեկնածուական թեզ։ 2000 թվականին ավարտել է Ռուսաստանի ԱԳՆ Մոսկվայի Միջազգային հարաբերությունների պետական ինստիտուտը «պետական և մունիցիպալ կառավարում օտար լեզվի իմացությամբ» մասնագիտությամբ։

2002 թվականին սկսել է աշխատել Ռուսաստանի Դաշնության կրթության նախարարությունում։ 2004 թվականից մինչև 2008 թվականը եղել է կրթության և գիտության ոլորտում վերահսկողության դաշնային ծառայության ղեկավարի օգնականը։

2008 թվականին նշանակվել է «թեստավորման կենտրոն» դաշնային պետական հիմնարկի տնօրենի պաշտոնում, որն իրականացրել է միասնական քննությունների անցկացման ընթացակարգի մշակումը։ 2009 թվականին ղեկավարել է Ռուսաստանի կրթության ակադեմիայի Կրթության կառավարման ինստիտուտը։

2011 թվականի ապրիլին նշանակվել է ՌԴ կրթության և գիտության նախարարության տարածաշրջանային զարգացման դեպարտամենտի տնօրենի պաշտոնում, ինչպես նաև 2011 թվականին կատարել է «կրթության աշխատողների որակավորման բարձրացման և մասնագիտական վերապատրաստման ակադեմիա» դաշնային պետական հիմնարկի ռեկտորի պարտականությունները։

2020 թվականի հունվարի 21-ից գլխավորում Է Ռուսաստանի Դաշնության լուսավորության նախարարությունը։

Ընտանիք
-------

Հայրը ինժեներ է, աշխատել է «Էներգիա - Բուրան» տիեզերանավի նախագծի վրա։ Մայր դասախոս է, «Ինֆորմատիկան դպրոցում» ամսագրի գլխավոր խմբագիրն է։

Ամուսնացած է, ունի դուստր։

Պարգևներ
--------

Արժանացել է մի շարք մրցանակների, այդ թվում՝

* Ռուսաստանի Դաշնության կառավարության երախտագիտություն (2016 թվականի ապրիլի 6), *Հայրենական կրթության որակի գնահատման համակարգի զարգացման գործում ունեցած նշանակալի ավանդի, պետական միասնական օբյեկտիվ քննության անցկացման մեխանիզմների կատարելագործման համար*։
* «Ռուսաստանի Դաշնության բարձրագույն մասնագիտական կրթության պատվավոր աշխատող» կոչում։
* Ռուսաստանի Դաշնության կրթության և գիտության նախարարության պատվոգիր։

Ծանոթագրություններ
------------------

1. 1 2 3 4 5 6 7 8 9 10 11  "Кравцов, Сергей Сергеевич". *Энциклопедия*. ТАСС. Retrieved 2018 թ․ հունիսի 26.
2. ↑  "Сергей Сергеевич Кравцов - Правительство России". government.ru. Retrieved 2020 թ․ մարտի 2.
3. ↑  "«Теория и практика организации профильного обучения в школах Российской Федерации»: диссертация на соискание ученой степени доктора педагогических наук: анализ". *www.dissernet.org*. Вольное сетевое сообщество «Диссернет». 2013. Retrieved 2020 թ․ հունվարի 20.
4. ↑  Борисов А. От учителя до министра // Санкт-Петербургские ведомости. — 2020. — 7 февр.
5. ↑  "Распоряжение Правительства Российской Федерации от 06.04.2016 № 599-р "О поощрении Правительством Российской Федерации"". *pravo.gov.ru*. Официальный интернет-портал правовой информации. Retrieved 2018 թ․ հունիսի 26.
6. 1 2  "Кравцов Сергей Сергеевич". Официальный сайт Министерства просвещения РФ. Արխիվացված է the original 2020 թ․ հուլիսի 10-ին. Retrieved 2020 թ․ հունվարի 22. `{{cite web}}`: Unknown parameter `|dead-url=` ignored (`|url-status=` suggested) (help)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Declarator.org |

 |